ადოლფო ჩელი

**ადოლფო ჩელი** (დ. 27 ივლისი, 1922 – 19 თებერვალი, 1986) — იტალიელი კინომსახიობი და რეჟისორი. დაიბადა კურკურაჩიში, მესინაში, სიცილიაში. ჩელიმ თითქმის 100 ფილმში ითამაშა. ხშირად თამაშობდა საერთაშორისო ბოროტმოქმედების როლებში. მიუხედავად იმისა, რომ ის იტალიური კინოს ცნობილი მსახიობია და მრავალი როლით არის ცნობილი, საერთაშორისო დონეზე ყველაზე მეტად ემილიო ლარგოს განსახიერებით ახსოვთ 1965 წლის ჯეიმზ ბონდის ფილმში *„ჭექა-ქუხილი“*. მოგვიანებით ჩელი ამ როლით გამოჩნდა ფილმში *„კარგი კონერი“* (ასევე ცნობილი როგორც *ოპერაცია ორმაგი 007*) შონ კონერის ძმასთან, ნილ კონერისთან ერთად.

## ცხოვრება და კარიერა 
ჩელი ომისშემდგომ იტალიაში კინომსახიობი გახდა. მან იტალიური კინოინდუსტრია ბრაზილიაში ემიგრაციის შემდეგ მიატოვა, სადაც სან-პაულუში ბრაზილიელი სცენის დიდებულებთან , პაულო აუტრანთან და ტონია კარეროსთან ერთად ბრაზილიური კომედიის თეატრი დააარსა.  წარმატებული თეატრის მსახიობი იყო არგენტინასა და ბრაზილიაში. 1950-იან წლებში სამხრეთ ამერიკაში სამი ფილმი გადაიღო, მათ შორის ბრაზილიური ჰიტი *„Tico-Tico no Fubá“* 1952 წელს.

ჩელის ახალი პოპულარული კარიერა დაიწყო, როდესაც მან ბოროტმოქმედის როლი შეასრულა ფილიპ დე ბროკას ფილმში *„კაცი რიოდან* “. დე ბროკამ იგი რიო-დე-ჟანეიროში შეარჩია. ფილმის პოპულარობის შემდეგ მან ითამაშა ბანაკის კომენდანტის, ბატალიას როლი 1965 წლის მეორე მსოფლიო ომის დრამაში *„ფონ რაიანის ექსპრესი“*. ამ ფილმში ფრენკ სინატრა და ტრევორ ჰოვარდი მოკავშირეთა სამხედრო ტყვეების როლს თამაშობდნენ. ამან მას ყველაზე ცნობილი როლი, ლარგოს როლი მოუტანა ფილმში *„ჭექა-ქუხილი“*. ასევე ცნობილია საერთაშორისო აუდიტორიისთვის, როგორც რალფ ვალმონტი, ერთ-ერთი ბოროტმოქმედი მარიო ბავას თრილერში „*საშიშროება: დიაბოლიკი“* და ცნობილი ფერნანდო დი ლეოს პოლიციური ფილმიდან „*მკვლელობისთვის დაქირავებული* “ (La mala ordina, 1972), დონ ვიტო ტრესოლდის როლში. ჩელი განიხილებოდა დონ ვიტო კორლეონეს როლზე ფილმში *„ნათლიმამა“*, რომელიც საბოლოოდ მარლონ ბრანდოს ერგო.
* *ფანტასტიკური ინკორპორეიტედი* (La Donna, il sesso e il superuomo, 1967) კარლ მარია ვან ბეთჰოვენის როლში
* *სასიკვდილო განაჩენი* (Sentenza di morte, 1968) ბერი ბოლდუინის როლში
* *შვიდჯერ შვიდი* (Sette volte sette, 1968) ციხის უფროსის როლში
* *დიაბოლიკი* (1968) რალფ ვალმუნტის როლში
* *შენი სვლაა* (Uno scacco tutto matto, 1969) ბაიონის / გინეს როლში
* *ალიბი* (L'alibi, 1969) ადოლფოს როლში
* *მაიდასის გაქცევა* (1969) გენერალ ფერანტის როლში
* *დეტექტივი ბელი* (Un Detective, 1969) ადვოკატ ფონტანას როლში
* *მამაკაცი ემანუელასთვის* (Io, Emmanuelle, 1969) სანდრის როლში
* *მთავარანგელოზი* (L'arcangelo, 1969) მარკო ტაროკი როდას როლში
* *გრეგორის ძიებაში* (1969) მაქსის როლში
* *სიკვდილი ორჯერ აკაკუნებს* (Blonde Köder für den Mörder, 1969) პროფესორ მაქს შპიგლერის როლში
* *შეხვედრა სირცხვილთან* (Appuntamento col disonore, 1970) ჰერმესის როლში
* *შიშის ფრაგმენტი* (1970) სინიორ ბარდონის როლში
* *პოლიციელი* (Un condé, 1970) მთავარი კომისრის / პოლიციის უფროსის როლში
* *ბრანკალეონე ჯვაროსნულ ლაშქრობებში* (Brancaleone alle crociate, 1970) მეფე ბოემონდოს როლში
* *თამაშის დასასრული* (Finale di partita / Alla ricerca di Gregory, 1970)
* *მათ სახე შეიცვალეს* (Hanno cambiato faccia, 1971) ჯოვანი ნოსფერატუს როლში
* *თითქმის წესიერი გოგონა* (Una chica casi decente, 1971) სესარ მარტინ დე ვალდესი „ჰერცოგის“ როლში
* *მკვლელობები მორგის ქუჩაზე* (1971) ინსპექტორ ვიდოკის როლში
* *1931: ერთხელ ნიუ-იორკში* (Piazza pulita, 1972) პოლონელის როლში
* *ძმა მზე, და მთვარე* (Fratello sole, sorella luna, 1972) კონსულის როლში
* *თვალი ლაბირინთში* (L'occhio nel labirinto, 1972) ფრანკის როლში
* *ვინ მოკლა პროკურორი და რატომ?* (Terza ipotesi su un caso di perfetta strategia criminale, 1972) ინსპექტორ ვეძის როლში
* *ვინ ნახა მისი სიკვდილი?* (Chi l'ha vista morire?, 1972) სერაფიანის როლში
* *პარკში მოკლული შიშველი გოგონა* (Ragazza tutta nuda assassinata nel parco, 1972) ინსპექტორ ჰუბერის როლში
* *ნათლიმამას გრძელი ხელები* (La mano lunga del padrino, 1972) დონ კარმელოს როლში
* *მკვლელობა შეკვეთით* (La mala ordina, 1972) ვიტოს როლში
* *ჰიტლერი: უკანასკნელი ათი დღე* (1973) გენერალ კრებსის როლში
* *ლე მატაფი* (Tre per una grande rapina, 1973) მე დეზბორდეს როლში
* *შავი არდადეგები* (La villeggiatura, 1973) კომისარ რიცუტოს როლში
* *ეშმაკი ქალია* (Il sorriso del grande tentatore, 1974) მამა ბორელის როლში
* *თავისუფლების ფანტომი* (Le Fantôme de la liberté, 1974) დოქტორ ლეჟანდრეს / დოქტორ პაზოლინის როლში
* *და აღარავინ დარჩა* (Ein unbekannter rechnet ab, 1974) გენერალ ანდრე სალვეს როლში
* *ბუშტების გამყიდველი* (Il venditore di palloncini, 1974) დოქტორ მონფორტეს როლში
* *ლიბერა, ჩემო სიყვარულო* (Libera, amore mio..., 1975) ფელიჩე ვალენტეს – ლიბერას მამის როლში
* *ჩემი მეგობრები* (Amici miei, 1975) პროფესორ სასაროლის როლში
* *ბარონესა დი კარინის მწარე საქმე* (1975) დონ მარიანო დ'აგროს როლში
* *სანდოკანი* (1976) ჯეიმზ ბრუკის როლში
* *იცხოვრე როგორც პოლიციელმა, მოკვდი როგორც კაცმა* (Uomini si nasce poliziotti si muore, 1976) კაპიტნის როლში
* *შროშანივით სპეტაკი* (Come una rosa al naso, 1976) ლ'ონორევოლეს როლში
* *იმედგაცრუებული დიასახლისის აღსარება* (La moglie di mio padre, 1976) ანტონიო ლენცინის როლში
* *ღამე მშვიდობისა, ქალბატონებო და ბატონებო* (Signore e signori, buonanotte, 1976) ვლადიმირო პალეზეს როლში
* *შემდეგი ადამიანი* (1976) ალ შარიფის როლში
* *დიდი ოპერატორი* (Le Grand escogriffe, 1976) რიფაის როლში
* *მოწყალების გარეშე* (Genova a mano armata, 1976) კომისარ ლო გალოს როლში
* *ცხენების ციებ-ცხელება* (1976) მოსამართლის როლში
* *რა ღამე იყო ის ღამე!* (1977)
* *მგზავრები* (Les Passagers, 1977) ბოეტანის როლში
* *პური, კარაქი და მურაბა* (1977) არისტიდე ბერტელის როლში
* *ჰოლოკოსტი 2000* (1977) დოქტორ კერუაკის როლში
* *ვეფხვი კვლავ ცოცხალია: სანდოკანის შურისძიება!* (1977) ჯეიმზ ბრუკის როლში
* *კორლეონელი კაცი* (L'uomo di Corleone, 1977)
* *სრულყოფილი დანაშაული* (Indagine su un delitto perfetto, 1978) სერ ჰაროლდ ბოიდის როლში
* *პროფესორი კრანცი გერმანიიდან* (1978) კარკამანოს როლში
* *პატრონის შარვალი* (1978) ეუჯენიოს – პრეზიდენტის როლში
* *ოთახის გამქირავებელი* (1979)
* *კაფე ექსპრესი* (1980) სამინისტროს მთავარი ინსპექტორის როლში
* *მანქანების გატაცება* (1980) პალერმოს პოლიციის უფროსის როლში
* *გიჟური სიყვარული* (Innamorato pazzo, 1981) გუსტავო VI სან ტულიპეს როლში
* *მაპატიე, სიყვურულო* (1982) რუჯერო რიველის როლში
* *მონსინიორი* (1982) კარდინალ ვინჩის როლში
* *ჩემი ყველა მეგობარი, ნაწილი 2* (Amici miei atto II, 1982) პროფესორ სასაროლის როლში
* ''კონკია '80* (1984) პრინც გონჩალვო გერარდესკის როლში
* *მონიშნული პასპორტი* (1985) ადვოკატ სანტის როლში
* *ჩემი ყველა მეგობარი, ნაწილი 3* (Amici miei atto III, 1985) პროფესორ სასაროლის როლში
* *უხილავი მოთამაშე* (1985)
* *ორი ტუზი ტურბოსთვის'' (1987) ილ კაპოსკალოს როლში

## რესურსები ინტერნეტში 
* 

## სქოლიო 
კატეგორია:იტალიელი კინოპროდიუსერები
კატეგორია:იტალიელი კინორეჟისორები
კატეგორია:XX საუკუნის იტალიელი მამაკაცი მსახიობები
კატეგორია:იტალიელი მამაკაცი კინომსახიობები
კატეგორია:გარდაცვლილი 1986
კატეგორია:დაბადებული 1922